সুপিরিয়র হ্রদ
সুপিরিয়র হ্রদ (ফরাসি: Lac Supérieur) উত্তর আমেরিকার সর্ববৃহৎ হ্রদ। এটির উত্তরে কানাডার প্রদেশ ওন্টারিও, এবং দক্ষিণে যুক্তরাষ্ট্রের অঙ্গরাজ্য উইসকনসিন ও মিশিগান। এটি গভীরতার দিক দিয়ে বিশ্বের সর্ববৃহৎ স্বাদু জলের হ্রদ, এবং একই সাথে এটি ক্ষেত্রফলের দিক দিয়ে বিশ্বের তৃতীয় বৃহত্তম হ্রদ। প্রথম দুইটি হচ্ছে কাস্পিয়ান সাগর ও লেহ্রদমিশিগান-হিউরন। ক্ষেত্রফলের দিক দিয়ে হ্রদ সুপিরিয়র বিশ্বের সর্ববৃহৎ স্বাদু জলের হ্রদ। হ্রদ হিউরন, সেন্ট মেরিস নদী এবং সু লেকস-এর মধ্য দিয়ে এটি শেষ হয়েছে। আয়তনের দিক দিয়ে বিশ্বের বৃহত্তম হ্রদ হচ্ছে বৈকাল হ্রদ। এছাড়া কাস্পিয়ান সাগর ক্ষেত্রফল ও আয়তন উভয় দিক থেকে বিশ্বের সর্ববৃহৎ হ্রদ, যদিও এর জল লবণাক্ত। ধারণা করা হয় ঐতিহাসিকভাবে কৃষ্ণ সাগরের মধ্য দিয়ে ভূমধ্যসাগর হয়ে কাস্পিয়ান সাগরের উৎপত্তি। হ্রদ সুপিরিয়রের ক্ষেত্রফল ৩১,৮২০ বর্গমাইল (৮২,৪১৩ কিমি২), যা পুরো সাউথ ক্যারোলাইনার থেকেও বড়। এর সর্বোচ্চ দৈর্ঘ্য ৩৫০ মাইল (৫৬৩ কিমি) এবং প্রস্থ ১৬০ মাইল (২৫৭ কিমি)। এছাড়াও এর গড় গভীরতা প্রায় ৪৮২ ফুট (১৪৭ মি), এবং সর্বোচ্চ গভীরতা প্রায় ১,৩৩২ ফুট (৪০৬ মি)। হ্রদ সুপিরিয়রের জলের পরিমাণ প্রায় ২,৯০০ ঘন মাইল (১২,১০০ ঘন কিলোমিটার)। হ্রদ সুপিরিয়রের মোট জল পুরো উত্তর ও দক্ষিণ আমেরিকার ভূ-খণ্ডকে ১ ফুট জলের নিচে ঢেকে দিতে পারে।[তথ্যসূত্র প্রয়োজন] হ্রদটির উপকূল এলাকার দৈর্ঘ্য প্রায় ২,৭২৬ মাইল (৪,৩৮৭ কিমি) (দ্বীপগুলো সহ)। হ্রদটির গড় তাপমাত্রা গ্রীষ্মকালে প্রায় ৪.৪ ডিগ্রি সেলসিয়াস (৪০ ডিগ্রি ফারেনটাইন)। এটি গ্রেট হ্রদগুলোর মধ্যে সবচেয়ে বড়, গভীর, এবং শীতলতম হ্রদ। হ্রদ সুপিরিয়রের আয়তন গ্রেট লেকসের বাকি তিনটি হ্রদের মোট আয়তনের চেয়েও বেশি, এবং হ্রদ ইরির প্রায় তিনগুণ।